забавни истории за Ядене
Един дебелак отишъл на лекар:
- Докторе, ужасно съм напълнял! Вижте на какво съм заприличал! Моля, помогнете!
Медикът го посъветвал:
- Ето какво трябва да направиш. Пий минерална вода половин час преди ядене. Тя ще ти понапълни стомаха и ще ти притъпи апетита! Ела след един месец да видим как ти се е отразило!
Когато уреченият срок изтекъл, пациентът се появил отново. Лекарят ахнал от шок и ужас!
Оня бил наддал почти двойно!
Човекът с бялата престилка попитал:
- Какво става с тебе, бе, приятел?! Не последва ли моя съвет? Пиеш ли минерална вода половин час преди ядене?
Дебелакът въздъхнал:
- Пия, бе, докторе, пия! Ама, повече от двайсет минути не мога да пия, бе, братче! Направо ще се пръсна!